**INFORMĀCIJA ĢIMENES ĀRSTIEM**

1. **Kolorektālā vēža skrīninga īstenošana**

Organizētā vēža skrīninga īstenošanas kārtību nosaka Ministru kabineta 2018. gada 28. augusta noteikumu Nr.555 „Veselības aprūpes pakalpojumu organizēšanas un samaksas kārtība” 3.7. nodaļa “Sekundārā ambulatorā veselības aprūpe”.

Valsts organizētas vēža skrīnings ietver slēpto asiņu izmeklējums fēcēs. No 2021. gada 1. janvāra to veic pacientiem vecumā no 50 līdz 74 gadiem reizi divos gados kā skrīningtestu zarnu vēzim. Informāciju par skrīninga izmeklējumu pacientam sniedz ģimenes ārsts.

No 2019.gada 1.oktobra zarnu vēža skrīninga pārbaude slēpto asiņu noteikšanai tiek veikta ar imūnķīmijas metodi. Testa komplektu piegādi ģimenes ārstiem un testa veikšanu nodrošina SIA”Centrālā laboratorija”.

Veikt testu pieprasījumu, norādot nepieciešamo testa komplektu skaitu, var:

• pa tālruni 29904278;

• rakstot uz e-pastu fit@laboratorija.lv

Testi vienā pieprasījumu reizē ģimenes ārstu praksei tiks piegādāti ne vairāk kā 10 % apmērā no praksē reģistrētās pacientu mērķa grupas (par konkrēto mērķa grupā ietilpstošo pacientu skaitu katrā ģimenes ārstu praksē informācija ir pieejama Centrālai laboratorijai).

Uz testa komplektā esošā nosūtījuma ārstam ir jānorāda - ģimenes ārsta prakses nosaukums, ģimenes ārsta prakses kods, kā arī ģimenes ārsta identifikators.

Lai veiktu slēpto asiņu izmeklējumu fēcēs, ģimenes ārsts vai ārsta palīgs (feldšeris) vai medicīnas māsa:

1. mērķa grupas pacientam sniedz informāciju par zarnu audzēju skrīningu;
2. izsniedz pacientam testa komplektu;
3. nodrošina pacienta informēšanu par testa rezultātiem;
4. **informāciju par organizētā vēža skrīninga izmeklējuma testa izsniegšanu ģimenes ārsts ievada dienesta vadības informācijas sistēmā – aizpilda uzskaites dokumentu;**
5. **Uzskaites dokumentu aizpildīšanas piemēri**

Piemērs Nr.1:

|  |  |
| --- | --- |
| |  | | --- | | **Diagnozes** | |
| |  |  |  | | --- | --- | --- | | **Diagnozes veids** | **Kods** | **Diagnozes nosaukums** | | Pamata | Z12.1 | Zarnu trakta audzēju speciāli skrīningizmeklējumi | |
| |  | | --- | | **Izdarītie izmeklējumi un manipulācijas** | |
| |  |  |  | | --- | --- | --- | | **Kods** | **Manipulacijas nosaukums** | **Skaits** | | 60125 | I-Fobt testa izsniegšana pacientam ģimenes ārsta praksē | 1 | | Manipulāciju norāda gadījumos, kad pacients ģimenes ārsta sākotnēji izsniegto testa komplektu sabojājis un nepieciešams izsniegt testu atkārtoti. | | | | 60129 | Atkārtota I-Fobt testa izsniegšana pacientam ģimenes ārsta praksē | 1 | |

1. **Kolorektālā vēža skrīninga apmaksas kārtība**

Atbilstoši Nacionālā veselības dienesta mājaslapā publicētajam manipulāciju sarakstam un savstarpēji noslēgtajam līgumam par primārās veselības aprūpes pakalpojumu sniegšanu un apmaksu „Veselības aprūpes pakalpojumu apmaksas noteikumi primārajā veselības aprūpē” ģimenes ārsts saņem maksājumu par slēpto asiņu skrīningizmeklējumu veikušo pieaugušo pacientu – **EUR 0,71** apmērā.

Izmeklēšanas algoritms pēc slēpto asiņu testa rezultātu nolasīšanas fēču paraugā:

1. Ja testa rezultāts ir **negatīvs** – pacients tiek uzaicināts atkārtota testa veikšanai pēc 2 gadiem;

**SVARĪGI!**

1. Ja testa rezultāts ir **pozitīvs** – savas kompetences ietvaros ģimenes ārsts nosūta pacientu uz tālākiem izmeklējumiem.

Ārsts pacientu nosūta kolonoskopijas veikšanai, izmantojot veidlapu Nr. 027/u, norādot **74. pacientu grupu** (“Pacienti, kuriem pēc vēža skrīningizmeklēšanas rezultātiem ir nepieciešama tālāka izmeklēšana”) un pamatdiagnozes kodu: **C18-C21**, blakusdiagnoze: **Z12.1**, atbilstoši Starptautiskajam slimību klasifikatoram (SSK-10).

**!!! Ģimenes ārsts vērš pacienta uzmanību** uz to, ka, piesakoties uz tālākiem izmeklējumiem ārstniecības iestādē, **pacients informē,** ka ir saņēmis nosūtījumu uz **pēcskrīninga izmeklējumu.**

**Tālākie izmeklējumi pēc skrīninga tiek kodēti pēc algoritma:**

Ārstniecības iestāžu saraksts, kas var veikt pēcskrīninga izmeklējumus pēc pozitīva slēpto asiņu testa rezultāta:

1. SIA "Rīgas Austrumu klīniskā universitātes slimnīca"
2. Paula Stradiņa klīniskā universitātes slimnīca, VSIA
3. Latvijas jūras medicīnas centrs, A/S
4. Gastro, SIA
5. AS „Veselības centru apvienība”
6. Ādažu slimnīca, SIA
7. Jūrmalas slimnīca, PSIA
8. SIA „Medicīnas sabiedrība „ARS””
9. RPSIA „Rīgas 1.slimnīca”
10. SIA „Dziedniecība”
11. SIA „Alūksnes slimnīca”
12. Tjunītis Andris - ārsta prakse otolaringoloģijā un endoskopijā, SIA
13. Priekules slimnīca, SIA
14. Liepājas reģionālā slimnīca, SIA
15. Vidzemes slimnīca, SIA
16. Madonas slimnīca, Madonas rajona pašvaldības SIA
17. SIA „Dr.Čēma endoskopiju privātprakse”
18. Daugavpils reģionālā slimnīca, SIA
19. Insaits, SIA
20. Preiļu slimnīca, SIA
21. Jelgavas poliklīnika, SIA
22. Jelgavas pilsētas slimnīca, SIA
23. SIA „Zemgales veselības centrs”